Diari Oficial de la Generalitat Valenciana


Sumari del DOGV 392, del 16-06-1986 (1986/806523)

ORDRE de 2 de juny de 1986, de la Conse]leria de Treball i Seguretat Social, sobre Delegacio de Facultats en matèria de Contractació Administrativa. [1188]
-----------------------------------------------------------------------------------------------------------------------------------------------------------

### Dades del document

Número de DOGV
:   392

Data del DOGV
:   16-06-1986

Secció del DOGV
:   ALTRES DISPOSICIONS

Número del document
:   1986/806523


Data del document
:   02-06-1986

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 2 de juny de 1986, de la Conselleria de Treball i Seguretat Social, sobre Delegació de Facultats en matèria de Contractació Administrativa.  
Els articles 35 de la Llei 5/83 de 30 de desembre, del Govern Valencià i seté del Decret 192/85 de 9 de desembre, del Consell de la Generalitat Valenciana pel qual s'aprova el Reglament Orgànic i Funcional d'aquesta Conselleria, determinen les funcions i facultats del Conseller, trobant-se entre aquestes les relatives a la disposició de les despeses i els crèdits propis dels serveis, i les propostes de pagament, així com l'exercici de les facultats ordinàries en matèria de Contractació Administrativa en els límits legals i pressupostaris.   
La complexitat i el volum d'assumptes administratius que es porten a cap dintre la Conselleria són de tal índole que demanen que la tramitació administrativa, i fins i tot les decisions, no estiguen concentrades en una sola persona, ja que això pot restar agilitat, i per tant eficàcia, a la gestió administrativa.   
D'altra banda, l'article 68 de la Llei 5/83 de 30 de desembre esmentada, conté la previsió que les competències pròpies de cada Òrgan poden ser delegades per aquest en l?Òrgan jeràrquic immediat inferior, tret que per l'aplicació del principi d'eficàcia siga aconsellable atribuir-lo a altre Organ. Aquest és el cos present, perquè per fer efectiu el principi d'eficàcia que es cerca cal situar la facultat de gestió, i la decisió quan pertoque, el més prop possible de la necessitat motivada.   
En atenció d'aquests motius, i en ús de les facultats que a l'efecte em confereixen els preceptes legals esmentats, i els altres de pertinent aplicació,   
ORDENE:  
Article primer  
Es deleguen les facultats en els Òrgans i termes que s'expressen a continuació:   
1. Subministraments Menors:   
Es delegada tant la facultat d'adquisició com la de la signatura de tots aquells documents que s'originen com a conseqüència d'aquesta, en el Secretari General, els Directors Generals, Directors Territorials, Caps d?Àrea, Directors dels Gabinets Tècnics Provincials de Seguretat i Higiene en el Treball i Directors de les Residències de Lleure, respecte de les Unitats i Serveis que en depenen directament de cadascun.   
2. Compra de béns corrents i despeses de funcionament per import no superior a deu milions de pessetes (Capítol II), exclosos els previstos en l'apartat anterior:   
Es delega en el Secretari General tant la facultat d'adquisició com la de la signatura de tots aquells documents que s'originen com a conseqüència d'aquesta.   
3. Compra de béns corrents i despeses de funcionament (Capítol II) per import superior a deu milions de pessetes.   
Es delega en el Secretari General la signatura de tots aquells documents que requeresquen l'execució de l'expedient administratiu, una vegada feta l'adjudicació i subscrit el corresponent contracte per l?Òrgan competent.   
4. Inversions (Capítol VI), per import no superior a cinquantes mil pessetes:   
Es delega en el Secretari General la competència per a realitzar la preparació, aprovació i execució d'aquestes.   
5. Inversions (Capítol VI) per import superior a cinc-centes mil pessetes:   
Es delega en el Secretari General la signatura de tots aquells documents que requeresquen l'execució de l'expedient administratiu, una vegada feta l'adjudicació i subscrit el corresponent contracte per l?Òrgan competent.   
6. Transferències corrents (Capítol IV):   
a) Es delega en el Secretari General la signatura de tots aquells documents que requeresquen la preparació i execució de totes aquelles transferències corrents aprovades pel Consell de la Generalitat Valenciana o pel Conseller.   
b) Es delega en els Directors Generals la signatura de tots aquells documents que requeresquen la preparació i execució de totes aquelles transferències corrents aprovades per aquestos dins l?àmbit de llur respectiva competència.   
c) Es delega en els Directors Territorials i Caps d?Àrea la signatura de tots aquells documents que requeresquen la preparació i execució de totes aquelles transferències corrents aprovades per aquestos dins l?àmbit de llur respectiva competència.   
Article segon  
En les Resolucions dictades i en els document s autoritzats com a conseqüència del que disposa aquesta Ordre, haurà de fer-se constar aquesta circumstància, sense que capia en cap cas la delegació de les competències rebudes.   
Article tercer  
Les Resolucions dictades en virtut de la delegació conferida per aquesta Ordre esgotaran la via administrativa, d'acord amb el que estableix l'article 118 de la Llei de Procediment Administratiu.   
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 2 de juny de 1986.   
El Conseller de Treball i Seguretat Social,  
MIQUEL DOMENECH I PASTOR